Document ID: 32014D0196

TARYBOS ĮGYVENDINIMO SPRENDIMAS
2014 m. vasario 18 d.
patvirtinti atnaujintą Portugalijos makroekonominio koregavimo programą
(2014/196/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 472/2013 dėl euro zonos valstybių narių, kurios turi didelių finansinio stabilumo sunkumų arba kurioms tokie sunkumai gresia, ekonominės ir biudžeto priežiūros griežtinimo (1), ypač į jo 7 straipsnio 5 dalį,
atsižvelgdama į Europos Komisijos pasiūlymą,
kadangi:
(1)
Reglamentas (ES) Nr. 472/2013 taikomas valstybėms narėms, kurios jo įsigaliojimo metu jau gavo finansinę pagalbą, įskaitant pagalbą iš Europos finansinės padėties stabilizavimo priemonės (EFSM) ir (arba) Europos finansinio stabilumo fondo (EFSF);
(2)
Reglamentu (ES) Nr. 472/2013 nustatomos valstybių narių, kurios gavo tokią finansinę pagalbą, makroekonominio koregavimo programos patvirtinimo taisyklės, kurias būtina taikyti kartu su Reglamentu (ES) Nr. 407/2010 (2), kuriuo nustatoma Europos finansinės padėties stabilizavimo priemonė, kai valstybė narė gauna pagalbą ir pagal EFSM, ir iš kitų šaltinių;
(3)
Portugalijai buvo suteikta finansinė pagalba ir pagal EFSM, remiantis Įgyvendinimo sprendimu 2011/344/ES (3), ir iš EFSF;
(4)
siekiant nuoseklumo, pagal Reglamentą (ES) Nr. 472/2013 turėtų būti patvirtinta atnaujinta Portugalijos makroekonominio koregavimo programa, darant nuorodas į atitinkamas Įgyvendinimo sprendimo 2011/344/ES nuostatas;
(5)
pagal Įgyvendinimo sprendimo 2011/344/ES 3 straipsnio 10 dalį Komisija kartu su Tarptautiniu valiutos fondu ir bendradarbiaudama su Europos Centriniu Banku atliko dešimtą peržiūrą, siekdama įvertinti Portugalijos valdžios institucijų pasiektą pažangą įgyvendinant sutartas priemones pagal makroekonominio koregavimo programą, taip pat sutartų priemonių veiksmingumą ir jų ekonominį bei socialinį poveikį. Todėl po tos peržiūros reikia padaryti kelis esamos makroekonominio koregavimo programos pakeitimus;
(6)
tie pakeitimai nustatyti atitinkamose Įgyvendinimo sprendimo 2011/344/ES su pakeitimais, padarytais 2014 m. vasario 18 d. Tarybos įgyvendinimo sprendimu 2014/197/ES, kuriuo iš dalies keičiamas Įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai (4), nuostatose,
PRIĖMĖ ŠĮ SPRENDIMĄ:
1 straipsnis
Patvirtinamos Įgyvendinimo sprendimo 2011/344/ES 3 straipsnio 8 ir 9 dalyse išdėstytos priemonės, kurių Portugalija turi imtis įgyvendindama savo makroekonominio koregavimo programą.
2 straipsnis
Šis sprendimas įsigalioja nuo pranešimo apie jį dienos.
3 straipsnis
Šis sprendimas skirtas Portugalijos Respublikai.
Priimta Briuselyje 2014 m. vasario 18 d.

Labels: 2
19
5
18
15